
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 64 


9 Φεβρουάριου 2000 


ΑΠΟΦΑΣΕΙΣ 

Αριθ. 1010703/1094/0010 

Αναγκαστική απαλλοτρίωση έκτασης για την κατασκευή 
του Ιπποδρόμου και του Ολυμπιακού Ιππικού Κέντρου 
στην κτηματική περιοχή του Δήμου Μαρκόπουλου Με- 
σογαίας Ν. Αττικής. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΟΙ ΥΠΟΥΡΓΟΙ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ 
ΕΡΓΩΝ, ΓΕΩΡΓΙΑΣ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τα άρθρα 17, παρ. 1 και 2 Σύντ. και 117παρ. 4 Συντ. 

2. Τις διατάξεις του Ν.Δ/τος 797/1971 "περί αναγκαστι¬ 
κών απαλλοτριώσεων", σε συνδυασμό με τις διατάξεις 
του β.δ. 139/1971 "περί αρμοδιότητας των Νομαρχών, 
προς κήρυξη αναγκαστικών τινών απαλλοτριώσεων" 

3. Τις διατάξεις του άρθρου 2 παρ. 16 Ν.2598/98, όπως 
τροποποιήθηκε και συμπληρώθηκε με το άρθρο 6 παρ. 1 
Ν.2730/99 "Σχεδιασμός ολοκληρωμένη ανάπτυξη και ε¬ 
κτέλεση Ολυμπιακών Έργων και άλλες διατάξεις" και αυ¬ 
τό όπως αντικαταστάθηκε και συμπληρώθηκε από το άρ¬ 
θρο 24 παρ. Ια, γ, δ, Ν.2741/99 "Ενιαίος φορέας ελέγχου, 
τροφίμων και άλλες ρυθμίσεις, κλπ." 

4. Τις διατάξεις του Ν. 2730/99 

5. Τις διατάξεις ειδικώςτου άρθρου 2 παρ. 1γ για τη χω- 
ροθέτησητου έργου του Ιπποδρόμου και Ολυμπιακού Ιπ¬ 
πικού Κέντρου και το άρθρο 6 επομ. για τις αναγκαστικές 
απαλλοτριώσεις των Ολυμπιακών Έργων, του νόμου Ν. 
2730/99. 

6. Την υπ’ αριθμ. ΑΠ οίκοθεν 109173/11.11.98 κοινή υ¬ 
πουργική απόφαση των Υπουργών Πολιτισμού , Περιβάλ¬ 
λοντος, Χωροταξίας και Δημοσίων Έργων, Γεωργίας και 
Υγείας Πρόνοιας, έγκρισης της Μελέτης Περιβαλλοντι¬ 
κών Όρων 

7. Το άρθρο 60 του Ν. Δ/τος 86/69 

8. Το αρθρ.16του αναγκαστικού νόμου 598/1968 (ΦΕΚ 
256Α) 

9. Την από 22.10.99 απόφαση της 40ης Συνεδρίασης, 
θέμα 4ο του Δ.Σ. της Οργανωτικής Επιτροπής των Ολυ¬ 
μπιακών Αγώνων ΟΕΟΑ Αθήνα 2004 Α. Ε. 

10. Την από 11/1/2000 απόφαση 2 της 48ης Συνεδρία¬ 
σης του Δ.Σ. της Ο.Ε.Ο.Α - "Αθήνα 2004" έγκρισης της 
σύμβασης πλαισίου συμφωνίας για την εκτέλεση των Ο¬ 


λυμπιακών Έργων α) Ιπποδρόμου-Ολυμπιακού Ιππικού 
Κέντρου Μαρκόπουλου β).... 

11. Την 33/πρακ.5/14-1-2000 απόφαση του Δ.Σ. του Ορ¬ 
γανισμού Διεξαγωγής Ιπποδρομιών Ελλάδος ΑΕ (ΟΔΙΕ), 
υπογραφής της σύ μβασης με τον ΟΕΟΑ - Αθήνα 2004-ΑΕ 

12. Την από 1 Φεβρουάριου 2000 Σύμβαση μεταξύ ΟΕ¬ 
ΟΑ "Αθήνα 2004" ΑΕ και ΟΔΙΕ για την εκτέλεση του Ολυ¬ 
μπιακού Έργου α) Ιπποδρόμου-Ολυμπιακού Ιππικού Κέ¬ 
ντρου β)... 

13. Τα με ημερομηνία θεώρησης από 21.1.2000 Κτημα- 
τολογικό Διάγραμμα και τον από 21.1.2000 Κτηματολογι- 
κό Πίνακα του τοπογράφου μηχανικού Ευστρ. Παπάνη. 

14. Την 1107147/1239/0006Α/4.10.1996 (ΦΕΚ 922/ 
7.10.1996) κοινή απόφαση του Πρωθυπουργού και του Υ¬ 
πουργού Οικονομικών, σχετικά με την ανάθεση αρμοδιο¬ 
τήτων στους Υφυπουργούς Οικονομικών, αποφασίζουμε: 

Κηρύσσουμε σε αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για την κατα¬ 
σκευή του Ιπποδρόμου και του Ολυμπιακού Ιππικού Κέ¬ 
ντρου και των αναγκαίων εγκαταστάσεων σταυλισμού και 
λοιπών έργων υποστήριξης τους, για την τέλεση των Ο¬ 
λυμπιακών αγώνων του 2004, αγροτικές και ιδιωτικές δα¬ 
σικές εκτάσεις που εντάσσονται στο περίγραμμα της έ¬ 
κτασης για το Ολυμπιακό Έργο, Ιππόδρομος-Ολυμπιακό 
Ιππικό Κέντρο, συνολικού εμβαδού περίπου 2.126.995,20 
τ.μ., που βρίσκονται στο Νομό Αττικής, στην κτηματική πε¬ 
ριοχή Δήμου Μαρκόπουλου Μεσογαίας, στις τοποθεσίες 
Πούσι Μπάρτζη - Μερέντα και εικονίζονται με κλίμακα 
1:2000 στο με ημερομηνία θεώρησης 21/1/2000 Κτηματο- 
λογικό Διάγραμμα και Κτηματολογικό Πίνακα με ημερο¬ 
μηνία 21/1/2000 τα οποία έχει συντάξει ο τοπογράφος μη¬ 
χανικός Ευστρ. Παπάνης, έχουν ελέγξει ο I. Φουρνάκης 
τοπογράφος μηχανικός και ο προϊστάμενος Ν. Δημητρα- 
κόπουλος τοπογράφος μηχανικός και έχει θεωρήσει ο Δι¬ 
ευθυντής της Γενικής Γραμματείας Αθλητισμού Θωμάς 
Στάμου. 

Μετά την τέλεση των Ολυμπιακών Αγώνων οι εγκατα¬ 
στάσεις του Ιππόδρομου και του Ιππικού Κέντρου θα λει¬ 
τουργήσουν ως υπερτοπικός πόλος αθλητισμού και του¬ 
ρισμού - ανάπτυξης κλπ. σύμφωνα και με το άρθρο 2 παρ. 
ΙγΝ. 2730/1999. 

Ως αγροτική έκταση εμφανίζεται στο Κτηματολογικό 
Διάγραμμα έκταση εμβαδού 1.822.260 περίπου. 

Ως δασικές εκτάσεις εμφανίζονται στο Κτηματολογικό 

Διάγραμμα τα τμήματα με στοιχεία I, II, III, ΙΝ/εμβαδού μ.τ. 
244.734,8 περίπου αντιστοίχως κατά τμήματα μ.τ. 
132.006,18 - 64.733,37 - 26.178,60 και 21.816,65. 

Οι αγροτικές εκτάσεις απαλλοτριώνονται υπέρ και με 
δαπάνη του Οργανισμού Διεξαγωγής Ιπποδρομιών Ελλά¬ 
δας (Ο.Δ.Ι.Ε.) ΑΕ. 

Η απαλλοτρίωση των ιδιωτικών δασικών εκτάσεων κη¬ 
ρύσσεται υπέρ του Ελληνικού Δημοσίου και με δαπάνη 
του ΟΔΙΕΑΕ. 

Η μορφή των δασικών εκτάσεων θα διατηρηθεί αμετά¬ 
βλητη. 

Η απαλλοτρίωση κηρύσσεται ως κατεπείγουσα και είναι 
μείζονος σημασίας. 

Τα κτηματολογικά στοιχεία έχουν συνταχθεί επιμελώς 
και για το λόγο αυτό εφαρμόζεται η διάταξη του άρθρου 
8παρ. 1 του Ν. 2730/1999. 


Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 

1. Πρόφης Δημήτριος του Γεωργίου, 2. Δάβαρης Βασί¬ 
λειος του Γεωργίου, 3. Χασιώτης Σταμάτηςτου Διονυσί¬ 
ου, 4. Νικολάκης Αντώνιος του Σωτηρίου, 5. Κόλια Δήμη¬ 
τρα, 6. Κόλιας Γεώργιος, 7. Λαδάς Νικόλαος του Κωνστα¬ 
ντίνου κλπ. και το Ελληνικό Δημόσιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2000 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 

ΠΟΛΙΤΙΣΜΟΥ 

Ε. ΠΑΠΑΖΩΗ 


ΥΦΥΠ. ΟΙΚΟΝΟΜΙΚΩΝ 

Γ. ΔΡΥΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




